Jean-Marc Dalli ta' 25 sena ġie kkundannat tliet xhur ħabs wara li nstab ħati li ttraffika d-droga ecstasy waqt party f'Raħal Gdid fl-2013. L-akkużat inqabad fil-fatt mill-pulizija jagħti sitt pilloli ecstasy lil raġel ieħor fuq barra ta' post fejn kien qed isir il-party. Matul l-interrogazzjoni ż-żagħżugħ qal lill-pulizija li huwa xtara d-droga għal ħaddieħor u ammetta li xtrahom għal €10 'l waħda.